**PROJEKTITOETUSE TAOTLUS**

|  |  |
| --- | --- |
| **Taotleja nimi** | Kistler-Ritso Eesti Sihtasutus |
| **Projekti nimetus** | Kaasav arutelusari „Vabadus kui meie suurim varandus“ |
| **Projekti üldmaksumus** | 12 360 € |
| **sh taotletav summa** | 7 860 € |
| **sh omafinantseering** | 4 500 € |
| **sh kaasfinantseering** | - |
| **Projekti toimumise aeg** | 1. aprill 2024 – 31. detsember 2024 |
| **Toetuse kasutamise periood** | 1. aprill 2024 – 31. detsember 2024 |

**TAOTLEJA ANDMED**

|  |  |
| --- | --- |
| **Juriidiline nimetus** | Kistler-Ritso Eesti Sihtasutus |
| **Registrikood** | 90000951 |
| **Postiaadress** | Toompea 8b,10142 Tallinn |
| **E-post** | info@vabamu.ee |
| **Telefon** | +372 668 0250 |
| **Kodulehekülje aadress** | vabamu.ee / nova.vabamu.ee |
| **Käibemaksukohustuslase number** | EE100963063 |
| **Taotleja põhikirjalised tegevused** | Vastavalt põhikirjapunktidele:  2.1 Humanitaar- ja tehnilise hariduse toetamine, majandusliku- ja sotsiaalse arengu edendamine Eesti Vabariigis seadustega ettenähtud korras;   2.2 Õppevahetusprogrammide läbi viimine Ameerika Ühendriikide ja Eesti vahel, eelkõige majanduse ja rahvusvahelise kaubanduse vallas ning noorte väljaõppe ja uurimustööde subsideerimine;   2.3 Kirjanduse, kunsti, konverentside, seminaride, teaduslike uuringute ja näituste korraldamine ja toetamine;   2.4 Eestimaa ja eesti rahva ajalooga seotud avalike muuseumide asutamine ja toetamine;   2.5 Annetused ja toetused oma netosissetulekutest, varadest või mõlemaist eesti kultuuri ja rahva toetamiseks. |
| Pangakonto andmed | |
| **Kontoomaniku nimi** | Kistler-Ritso Eesti Sihtasutus |
| **Pangakonto number (IBAN)** | EE077700771001627601 |
| **Viitenumber** (vajadusel) | - |
| **SWIFT kood** (vajadusel) | LHVBEE22 |
| Kontaktisikute andmed | |
| **Allkirjaõigusliku isiku nimi** | Karen Jagodin |
| **E-post** | karen@vabamu.ee |
| **Telefon** | +372 5238113 |
| **Projektijuhi/kontaktisiku nimi** | Ede Schank Tamkivi |
| **E-post** | [ede@vabamu.ee](mailto:ede@vabamu.ee) |
| **Telefon** | +372 5189487 |

**PROJEKTI EESMÄRK JA TEGEVUSED**

|  |  |
| --- | --- |
| **Projekti eesmärk**  *Kirjeldage, mida soovite projekti läbiviimisega saavutada, ja selgitage, kuidas see on seotud riigikaitse eesmärkidega.* | Antud projekti eesmärgid lähtuvad Kaitseministeeriumi 2024. aasta projekti- ja tegevustoetuste konkursi eesmärkidest:   1. noorte seas teadlikkuse tõstmine riigikaitse valdkonnast ja huvi kasvatamine ajateenistuse vastu (sh naisterahvaste seas); 2. ühiskonnas tervikuna toetuse kasvatamine riigikaitsele ja kaitsetegevusele; 3. veteranide mälestamine ja ühiskondliku tunnustamise suurendamine; |
| **Projekti lühikokkuvõte**  *Kirjeldage lühidalt projekti tegevusi ja partnereid, samuti kuidas kavandatud eesmärke ja oodatavaid tulemusi saavutatakse. Kui projekt jaguneb allprojektideks, siis allprojektide kaupa ja tegevuste puhul tegevussuundade kaupa.* | Läbi kaasava arutelu kutsuda eelkõige noori, aga ka kõiki teisi huvilisi, arutlema vabaduse hoidmise ja riigikaitse olulisuse teemadel. |
| **Projekti toimumise koht/piirkond** | Tallinn, Vabamu muuseum |
| **Projekti sihtrühm**  *Määratlege täpne sihtrühm ehk inimesed, kellele projekti tegevused on suunatud, iseloomustage sihtrühma – võimalusel määratlege arv, vanus jne.* | Esmane sihtrühm on noored, peamiselt 14-19-aastased põhikooli- ja gümnaasiumiõpilased, ent kindlasti on aruteludele oodatud kõik riigikaitse eri vormide vastu huvi tundvad inimesed sõltumata vanusest ja soost. Oluline on neile kõigile edasi anda üks sõnum: me kõik saame panustada oma riigi vabadusse kaitsesse tehes neid igapäevaseid asju, milles me oleme (üheskoos) kõige tugevamad. |
| **Projekti tegevused ja ajakava**  *Kirjeldage tegevusi, mida tehakse projekti elluviimiseks ning millises ajalises plaanis.* | Projekti peamised tegevused on alates aprillist 2024 – igal kalendrikuul (v.a juuli ja august) toimuvad kaasavad arutelud Vabamu ruumes. Alates septembrist 2024 on arutelude sarjale toeks Vabamus avatav ajutine näitus „Eesti kodanikuühiskonna arengutest, mõjudest ja abiaktsioonidest Vene-Ukraina sõja taustal“. Lisaks täiendame jooksvalt Noorte Vabamu iseõppimisplatvormi vastavate õpiampsude ja kursustega ning suuname aruteludel osalenud noori läbima NoVa platvormil juba olemasolevat kursust “Vabadus kui meie suurim varandus”, mis on samuti sündinud tänu varasemale Kaitseministeeriumi toetusele. |
| **Aeg (kuu ja aasta) ning tegevus ja selle kirjeldus** *(lahtreid võib lisada)* | Arutelusarja esmane kava on järgmine (täpsed kuupäevad selguvad kokkuleppel esinejatega, seega võib teemade järjekord ka asjaolude tõttu muutuda või täieneda):   1. 29. aprill: kohtumine veteranidega, kes räägivad oma lugusid Eesti vabaduse kaitsmisest sõjakolletes, sissejuhatuseks Levila lühidokumentaal. 2. Mai (keskkonnakuu): riigikaitse keskkonnahoidlikud aspektid – kodutütred ja noorkotkad räägivad oma tegevusest. 3. Juuni: juuniküüditamise mälestusüritus koostöös Murtud Rukkilille Ühinguga. 4. September (keskpaik): Vabamu ajutise näituse avamine ja sellega seotud arutelu Eesti kodanikuühiskonna arengutest, mõjudest ja abiaktsioonidest Vene-Ukraina sõja taustal. 5. September (lõpp): suurpõgenemise 80. aastapäeva mälestusüritus: isiklikud lood inimestelt, kes vabas läänemaailmas kodumaa vabadust alal hoidsid. 6. Oktoobri algus: sarjas „Põlvkondade kohtumised“ jagavad oma lugusid Siberis kasvamisest Murtud Rukkilille Ühingu liikmed 7. Oktoobri lõpp: taas kohtumine sõjaveteranidega, sissejuhatuseks vaatame Levila lühifilmi. 8. Novembri algus: koostöös Ameerika Ühendriikide saatkonnaga Eestis seoses presidendivalimistega USAs – kuidas võib kaitsepoliitiline olukord maailmas muutuda. 9. 26.11 on kodanikupäev, mille raames arutame, mida saab iga kodanik riigikaitseks ära teha, vaatame koos Levila filmi „Eestlased valmistuvad“. 10. Detsember: Sõjapõgenike lood: oma lugusid jagavad Ukraina jt Eestisse saabunud põgenikud. |
| **Projekti või tegevuste elluviijate nimed ja nende lühitutvustus** | Ede Schank Tamkivi – projektijuht; Noorte Vabamu tootejuht  Nikolai Ostashov – Noorte Vabamu sisujuht    Agnes Kaasik – turundusspetsialist  Reelika Lepp – kommunikatsioonispetsialist ja meediasuhtlus |
| **Meediaplaan**  *Kirjeldage millistes Eesti meediakanalites kavatsete projekti tutvustada ning teavitage võimalikust meediakajastusest.* | Kuivõrd meie peamise sihtrühma, noorteni, jõudmiseks on oluline kõnetada eelkõige sidusgruppe ehk õpetajaid ja lapsevanemaid, teavitame antud projektist esmalt kõiki Eesti ajaloo ja ühiskonnaõpetuse õpetajaid ja ühiskondlikult aktiivseid koostööpartnereid oma igakuistes infokirjades ja nii Vabamu kui ka NoVa veebilehtedel. Samuti avaldame artikli Õpetajate Lehes ning tutvustame oma tegevusi iga-aastasel muuseumide infopäeval augustis ERMis ja KUMUs, kus osaleb sadu õpetajaid üle Eesti.  Samuti võtame ühendust suuremate ajalehtede, telekanalite ja raadiojaamadega, et vajadusel ja huvi korral leppida kokku intervjuusid põnevamate esinejatega.  Kuivõrd meie üheks koostööpartneriks arutelusarja läbiviimisel on ka meediaplatvorm Levila, siis kindlasti jagame infot kõikide toimuvate ürituste kohta ka nende kanalites. |
| **Lisateave**  *Täita juhul, kui on täiendavaid andmeid, mis on vajalikud projekti sisukuse hindamiseks.* |  |

**KOOSTÖÖPARTNERITE NIMEKIRI**

*Loetlege peamised koostööpartnerid ning kirjeldage nende ülesannet projektis. Koostööpartner on juriidiline isik, kes omab arvestatavat rolli projekti tegevuste elluviimises (võib, aga ei pruugi olla kaasfinantseerija).*

*(vajadusel tabelit korrata)*

|  |  |
| --- | --- |
| **Koostööpartneri nimi** | Levila |
| **Kodulehekülje aadress** | levila.ee |
| **Ülesanne projektis** | Riigikaitseteemaliste dokumentaalfilmide näitamine, sh järgmised filmid:   * „Eestlased valmistuvad“ * „Estcoy-8“ * „Intervjuu Ukraina sõjas võidelnud eestlasega“ * „Erik Tikan Ukrainas“ |

|  |  |
| --- | --- |
| **Koostööpartneri nimi** | Murtud Rukkilille Ühing |
| **Kodulehekülje aadress** | - |
| **Ülesanne projektis** | Kohtumine noortega, isiklike lugude jutustamine |

|  |  |
| --- | --- |
| **Koostööpartneri nimi** | Sõjaveteranide esindajad, Kaitseministeeriumi vahendusel |
| **Kodulehekülje aadress** | https://kaitseministeerium.ee/et |
| **Ülesanne projektis** | Kohtumine noortega, isiklike lugude jutustamine |

|  |  |
| --- | --- |
| **Koostööpartneri nimi** | Vabaühenduste Liit |
| **Kodulehekülje aadress** | https://heakodanik.ee/tutvustus/ |
| **Ülesanne projektis** | Esinejad Ukraina-teemalise näituse avamisele |

**PROJEKTI OODATAVAD TULEMUSED**

|  |  |
| --- | --- |
| **Oodatav valdkondlik mõju ja tulemused**  *Määratlege projekti tegevuste tagajärjel tekkivad konkreetsed tulemused. Kirjeldage projekti tulemuste mõju riigikaitse*  *eesmärkidele laiemalt - valdkonnale, sihtrühmale, partnerorganisatsioonidele, piirkonnale, kogukonnale jne.* | Arutelusarja tulemusel paraneb osalejate kaitsetahe ning teadmised demokraatiast ja vabadus(t)est. Samuti paraneb osalejate aruteluoskus: oskus end väljendada argumenteeritult ning teiste osapoolte seisukohti arvestavalt. Suureneb avalikkuse tähelepanu kodanikuühiskonnale kui olulisele osapoolele riigi julgeoleku tagamisel ning kaitsetahte kasvatamisel.  Vabamu saab arutelusarja abil tutvustada laiemale sihtrühmale meie uusi tegevussuundi, mis lisaks muuseumi kogude eksponeerimisele liiguvad üha enam avaliku diskussiooni suunamisele ka hariduse ja rahvusvaheliste suhete vallas. Tuues esinema inimesi, kes on võidelnud sõjalistes konfliktides mujal maailmas, saame sihtrühmi teavitada, miks on lisaks diplomaatilisele koostööle oluline ka sõjaline partnerlus rahvusvahelisel areenil ning kuidas meie väikese riigina sõltume palju oma partnerite valmisolekust meid kaitsta mitte ainult sõjalise ohu korral. |
| **Oodatav mõju taotleja edasistele tegevustele**  *Kirjeldage projekti tulemuste mõju teie organisatsiooni tegevusele (näiteks: edasised tegevused, projekti jätkusuutlikkus,*  *liikmete või vabatahtlike kaasamine, pädevuse suurenemine, organisatsiooni tulubaasi laienemine, maine paranemine vms).* | Projekti mõjul toob Vabamu kokku erinevaid sihtrühmi, keda muidu muuseumides toimuv ehk eriti ei kõneta (eelkõige noored) . See omakorda loob uusi koostöövõimalusi teisteks sarnasteks projektideks tulevikus. Näiteks võivad koolide esindajad kutsuda veterane endale kohapeale esinema, millega kasvab teadlikkus riigikaitsest ja kaitsetahe noorte seas laiemalt.    Suureneb kuvand Vabamust kui aktuaalsetel teemadel kõrgetasemelisi näitusi loovast muuseumist ning eri sihtrühmi sisukasse arutellu kaasavast asutusest, mis aitab Vabamul edaspidi jõuda veelgi laiemate sihtrühmadeni. |
| **Mõõdetavad tulemused**  *Kirjeldage projekti eeldatavaid tulemusi koos mõõdetava mahuga (näiteks: üritustest osasaajate arv, trükiste maht jne)* | Aprillist detsembrini 2024 toimuva arutelusarja raames toimub kokku 10 üritust ja valmib kuni 10 õpiampsu NoVa õpiplatvormil. Üritustel osalejate hinnanguline arv on 600 ja õpiampsude läbinute arv hinnanguliselt 7 000.  Ühele arutelule ootame korraga ca 50-60 (s.o 2 klassigruppi), mis on Vabamu konverentsisaali mahutavus. Suuremate ürituste korral nagu nt Ukraina-teemalise näituse avamine, toimub üritus Vabaduse saalis, kuhu mahub maksimaalselt 150 inimest.  Kuna antud üritustele me kassast pileteid ei müü, saame osalejate info veebilehel olevast registreerimislehest, kuhu üritusest huvitatud inimesed panevad kirja oma nime ja kontaktandmed (õpetaja paneb kirja klassi andmed). Osalejaid registreeritakse ka kohapeal.  Hindamaks projekti tegelikku mõju, st mõõta, kas ja kuidas kasvas aruteludel osalenute kaitsetahe ja teadmised demokraatiast, palume kõigil osalejatel (sh eelkõige õpetajatel suunata oma õpilasi) täita vastav tagasisidevorm, samuti viime kohapeal läbi osalusvaatlusi ja pistelisi süvaintervjuusid, mis on kõige tõhusamad antropoloogilised meetodid tegeliku mõju mõõtmiseks. Tulemused avaldame vastajate loal NoVa iseõppimisplatvormil ning tegevusaruandes. |

**TULUD**

*Tulude ja kulude koondsumma peab olema võrdne (ehk eelarve tasakaalus).*

(vajadusel lisada ridu)

|  |  |  |
| --- | --- | --- |
|  | Summa /  % kogusummast | Selgitused  (kaasfinantseerijate poolt eraldatud toetustel otsuse kuupäev, taotlemisel olevatel toetustel orienteeruv otsuse tegemise aeg) |
| **Tulud kokku** | 12 360 (100%) |  |
| **Taotletav toetus Kaitseministeeriumilt** | 7 860 (63,6%) |  |
| **Omafinantseering** | 4 500 (36,4%) |  |
| **Müügitulu** | - | Antud projekti eesmärk on võimaldada külastajatele prii sissepääs sisulistele aruteludele, seega Vabamu pileteid ei müü ega saa seega ka müügitulu. |
| **Muu tulu** | - | - |
| **Mitterahaline panus** |  | Partnerite aeg ja energia üritustesse panustamisel. |
| **Kaasfinantseering** | - | - |
| **Toetused Eesti kohalikelt omavalitsustelt**  *(erinevate KOVide toetused märkida nimeliselt)* | - | - |
| **Muud toetused**  *(toetajate lõikes - nt Kaitseministeeriumi muu taotlusvoor, koostööpartnerid, sponsorid jm)* | - | - |

**KULUD**

*Tulude ja kulude koondsumma peab olema võrdne (ehk eelarve tasakaalus)*

(vajadusel lisada ridu)

|  |  |  |  |  |
| --- | --- | --- | --- | --- |
|  |  | Finantseerimisallikad | | |
|  | KOKKU | Taotlus Kaitse-ministeeriumilt | Oma-finantseering | Kaas-finantseering |
| **Kulud kokku** | **12 360** | **7 860** | **4 500** | **0** |
| **Personalikulud**  *(suuremate kulugruppide kaupa)* | **9 000** | **6 000** | **3 000** | - |
| *Projektijuhtimine* | *4 000* | *2 000* | *2 000* | - |
| *Õpiampsude loomine (10 tk)* | *5 000* | *4 000* | *1 000* | - |
| **Majandamiskulud**  *(suuremate kulugruppide kaupa)*  *(Siin kajastatakse need tellitud tööd ja teenused ning kaupade ostud, mida makstakse FIE või firma arvete alusel, samuti litsentsitasud ja päevarahad. Sõidupiletite korral märkida kindlasti inimeste arv ning majutuskulude ja päevarahade korral inimeste ja päevade arv.)* | **3 360** | **1 860** | **1 500** | **0** |
| *Reklaam, sh materjalid ja kujundus* | *2 200* | *1 200* | *1 000* | *-* |
| *Toitlustus (snäkid; 66€ kord)* | *660* | *660* | *-* | *-* |
| *Tasu esinejatele (meenetena)* | *500* | *-* | *500* |  |

*\*Reklaam- ja kujundusteenuste hind kujundatud vastavalt varasemale kogemusele, arvestades antud projekti planeeritud tegevusi. Toitlustuse organiseerib Vabamu ning see koosneb snäkkidest ja/või suupistetest. Ühe korra hind 66€.*

**TAOTLEJA MEETMED RISKIDE ENNETAMISEKS VÕI NENDE MAANDAMISEKS**

*Hinnata võimalikke riske, olukordi või sündmuseid, mis võivad takistada projekti eesmärgini jõudmist planeeritud aja, -ressursside ja -eelarvega.*

Võimalike riskidena on kõige tõenäolisem inimeste vahetumine Vabamu meeskonnas, kuid sel juhul saab risk maandatud kolleegide poolt, kes antud tööülesanded üle võtavad.

Samuti on tõenäoline, et end kirja pannud noored ei tule üritusele kohale kas haigestumise vm põhjuse tõttu, mis tõttu ei saa me ka anda ette lõplikku kindlat osalejate arvu. Kohale mitteilmumise riskide vähendamiseks tasub ettenägelikult sõlmida otsekokkulepped õpetajatega, kes tulevad kohale kogu klassiga, siis on olemas ka vastutaja (st õpetaja), aga ka garanteeritud vähemalt poolte osalejate saabumine.

Kõige vähetõenäolisem on risk uue pandeemia või sõja puhkemiseks, kuid see on siiski alati olemas. Sellisel juhul tuleb kaaluda, kas ja millises mahus saab üritusi ellu viia, vajadusel saab füüsilised kohtumised asendada video teel kohtumistega.

**TAOTLEJA KINNITUS**

Allkirjaga kinnitan järgnevat:

* kõik käesolevas taotluses esitatud andmed on õiged ning esitatud dokumendid on kehtivad ning vajadusel võimaldan neid kontrollida;
* taotleja ei ole raskustes olev ettevõtja Euroopa Komisjoni määruse (EL) nr 651/2014 artikli 2 punkti 18 tähenduses;
* taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;
* kui taotleja on varem saanud toetust riigieelarvelistest vahenditest või Euroopa Liidu või muudest välisvahenditest, mis on kuulunud tagasimaksmisele, on tagasimaksed tehtud tähtaegselt ja nõutud summas;
* taotlejale ei ole esitatud seni täitmata korraldust Euroopa Komisjoni või Euroopa Kohtu poolt riigiabi tagasimaksmiseks;
* taotleja suhtes ei ole algatatud pankroti- või likvideerimismenetlust;
* taotlejal ei ole majandusaasta aruande esitamise võlga;
* taotlejal ei ole täitmata kohustusi Kaitseministeeriumi ees;
* taotlejal on taotluses kavandatud vahendid projekti omafinantseeringu tagamiseks;
* taotleja esindajaks ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist kustutatud.

|  |  |
| --- | --- |
| **Allkirjaõigusliku esindaja ees- ja perenimi** | Karen Jagodin |
| **Isikukood** | 48209150220 |
| **Ametikoht** | tegevjuht |
| **Allkiri** | digitaalselt allkirjastatud |
| **Kuupäev** | 22.04.2024 |